
OPĆINA ŽAKANJE

OPĆINSKO VIJEĆE


KLASA: 363-05/25-01/2 
URBROJ: 2133-22-01-25-1
Žakanje, 28.03.2025.
Temeljem članka 12. stavka 2. Uredbe o naknadi za koncesiju za eksploataciju mineralnih sirovina („Narodne novine“ broj 44/24) i članka 30. Statuta Općine Žakanje („Službeni glasnik Općine Žakanje“ broj 01/21) Općinsko vijeće Općine Žakanje na 28. Sjednici održanoj 28.03.2025. godine usvaja
IZVJEŠĆE O NAMJENSKOM KORIŠTENJU 

SREDSTAVA NAKNADE ZA KONCESIJU ZA EKSPLOATACIJU MINERALNIH SIROVINA

NA PODRUČJU OPĆINE ŽAKANJE U 2024. GODINI
I. Rudarski gospodarski subjekti koji su ovlaštenici eksploatacijskih polja mineralnih sirovina dužni su sukladno odredbi članka 77. stavka 1. Zakona o rudarstvu plaćati naknadu za koncesiju za eksploataciju mineralnih sirovina.
II. Naknada za mineralne sirovine sastoji se od fiksnog dijela (novčane naknade za površinu eksploatacijskog polja određenu upisom u registar eksploatacijskih polja mineralnih), varijabilnog dijela (novčane naknade za otkopanu/pridobivenu količinu mineralne sirovine) i namjenskog dijela (novčane naknade za sanaciju šteta nastalih rudarskim djelatnostima u lokalnoj zajednici).

Minimalni iznos fiksnog dijela naknade iznosi 200,00 eura/ha površine utvrđenog eksploatacijskog polja mineralnih sirovina. Fiksni dio naknade prihod je državnog proračuna Republike Hrvatske, a u cijelosti se ustupa jedinici lokalne samouprave na čijem području je utvrđeno eksploatacijsko polje mineralnih sirovina.
Minimalni iznos varijabilnog dijela naknade iznosi 7,5 % od tržišne vrijednosti otkopane/pridobivene mineralne sirovine. Varijabilni dio naknade prihod je državnog proračuna Republike Hrvatske, koji se dijeli na ovaj način: 40 % jedinici lokalne samouprave, na čijem području je utvrđeno eksploatacijsko polje mineralnih sirovina, 20 % jedinici područne (regionalne) samouprave, na čijem području je utvrđeno eksploatacijsko polje mineralnih sirovina, 40 % državnom proračunu Republike Hrvatske.
Minimalni iznos namjenskog dijela naknade iznosi 2,5 % od tržišne vrijednosti otkopane/pridobivene mineralne sirovine. Namjenski dio naknade prihod je državnog proračuna Republike Hrvatske, a u cijelosti se ustupa jedinici lokalne samouprave na čijem području je utvrđeno eksploatacijsko polje mineralnih sirovina.
III. Jedinica lokalne samouprave dužna je novčana sredstva namjenskog dijela naknade utrošiti za sanaciju šteta nastalih rudarskim djelatnostima u lokalnoj zajednici isključivo za provedbe projekata zaštite okoliša, provedbe projekata zaštite prirode, provedbe projekata zaštite kulturne baštine, provedbe projekta zaštite povijesne baštine, građenja i održavanja komunalne infrastrukture na području jedinice lokalne samouprave.
Jedinica lokalne samouprave dostavlja, ministarstvu nadležnom za rudarstvo izvješće iz kojeg će biti razvidno: iznos uplaćenih novčanih sredstava namjenskog dijela naknade u prethodnoj godini, iznos utrošenih novčanih sredstava namjenskog dijela naknade, s dokaznicama (primjerice: ugovori, računi i sl.), stanje novčanih sredstava namjenskog dijela naknade koja su preostala na dan izrade izvješća.
IV. Ostvareni prihodi od naknade za koncesiju za eksploataciju mineralnih sirovina u 2024. godini iznose 36.935,58 eura.
V. Sredstva iz točke IV. ovog Izvješća utrošena su za:

	RB
	VRSTA RASHODA
	OSTVARENI RASHODI (EUR)

	1.
	Provedba projekata zaštite okoliša 
	0,00

	2.
	Provedba projekata zaštite prirode
	0,00

	3.
	Provedba projekata zaštite kulturne baštine
	0,00

	4.
	Provedba projekta zaštite povijesne baštine
	0,00

	5.
	Građenja i održavanje komunalne infrastrukture na području jedinice lokalne samouprave.
	36.935,58

	
	UKUPNO
	36.935,58


VI. Ovo izvješće o namjenskom korištenju sredstava naknade za koncesiju za eksploataciju mineralnih sirovina na području Općine Žakanje u 2024. godini objavit će se u „Službenom glasniku Općine Žakanje“.

